L 273/22
LV
Eiropas Savienības Oficiālais Vēstnesis
21.10.2022.
PADOMES LĒMUMS (ES) 2022/1995 (2022. gada 17. oktobris), ar ko ieceļ trīs dalībvalstu pārstāvjus par Eiropas Pārtikas nekaitīguma iestādes valdes locekļiem un locekļu vietniekiem
EIROPAS SAVIENĪBAS PADOME,
ņemot vērā Līgumu par Eiropas Savienības darbību, ņemot vērā Eiropas Parlamenta un Padomes Regulu (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 25. panta 1. punktu, ņemot vērā kandidatūras, ko Padomei iesniegusi Bulgārija, Čehija un Īrija, tā kā: (1)
Ir ļoti svarīgi nodrošināt Eiropas Pārtikas nekaitīguma iestādes (EFSA) neatkarību, augstu zinātnisko kvalitāti, pārskatāmību un efektivitāti.
Ir obligāti jānodrošina arī EFSA sadarbība ar dalībvalstīm.
(2)
Regulas (EK) Nr. 178/2002 25. panta 1. punktā ir noteikts, ka katra dalībvalsts par saviem pārstāvjiem EFSA valdē nominē vienu valdes locekli un vienu viņa vietnieku.
Šādi nominētos locekļus un vietniekus ieceļ Padome uz četru gadu periodu, ko var atjaunot, un tiem ir balsstiesības.
(3)
Padome ar 2022. gada 7. aprīļa lēmumu (2) ir iecēlusi dalībvalstu pārstāvjus par EFSA valdes locekļiem un locekļu vietniekiem uz laikposmu no 2022. gada 1. jūlija līdz 2026. gada 30. jūnijam.
(4)
2022. gada 1. maijā valdes loceklis no Bulgārijas Georgi GEORGIEV kungs nomira.
(5)
Valdes locekļa vietniece no Īrijas Patricia REILLY kundze 2022. gada 23. augusta vēstulē informēja par savu atkāpšanos no amata.
(6)
Valdes locekļa vietniece no Čehijas Jitka GÖTZOVÁ kundze 2022. gada 15. septembra vēstulē informēja par savu atkāpšanos no amata.
(7)
Tādēļ būtu jāieceļ trīs jauni pārstāvji uz viņu attiecīgo priekšgājēju atlikušo pilnvaru laiku.
(8)
Bulgārijas, Čehijas un Īrijas izvirzītajiem pārstāvjiem ir atbilstoša un plaša pieredze un zināšanas pārtikas aprites tiesību aktu un politikas jomā, tostarp riska novērtēšanas jomā, kā arī vadības, administratīvos, finanšu un juridiskos jautājumos.
Tāpēc minēto pārstāvju iecelšana nodrošina EFSA valdē visaugstākos kompetences standartus un visplašāko pieejamo pieredzi,
IR PIEŅĒMUSI ŠO LĒMUMU.
1. pants Ar šo uz laikposmu līdz 2026. gada 30. jūnijam par Eiropas Pārtikas nekaitīguma iestādes valdes locekli tiek iecelts: — Koycho KOEV kungs (Bulgārija).
(1) OV L 31, 1.2.2002., 1. lpp. (2) Padomes Lēmums (2022. gada 7. aprīlis), ar ko ieceļ dalībvalstu pārstāvjus par Eiropas Pārtikas nekaitīguma iestādes valdes locekļiem un locekļu vietniekiem (OV C 159, 12.4.2022., 6. lpp.).